ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
சுகாதார நெருக்கடிகளுக்கு, பகிரப்பட்ட நடவடிக்கை தேவை என்பதை கொரோனா கற்றுக் கொடுத்துள்ளது: கொவிட்-19 மேலாண்மை பயிலரங்கில் டாக்டர் ஹர்ஷ் வர்தன் உரை
சுகாதார நெருக்கடிகளுக்கு, பகிரப்பட்ட நடவடிக்கை தேவை என்பதை கொரோனா கற்றுக் கொடுத்துள்ளது என கொவிட்-19 மேலாண்மை பயிலரங்கில் டாக்டர் ஹர்ஷ் வர்தன் பேசினார்.
‘கொவிட்-19 தொற்றை எதிர்கொள்வதில் நல்ல நடைமுறைகளை பகிர்ந்து கொள்ளுதல் மற்றும் முன்னோக்கி செல்லும் வழி’ குறித்த பயிலரங்கில் ஆப்கானிஸ்தான், பங்களாதேஷ், பூட்டான், மாலத்தீவு, மொரீசியஸ் உட்பட 9 அண்டை நாடுகள் கலந்து கொண்டன.
இதில் பிரதமர் திரு. நரேந்திர மோடி துவக்க வுரை நிகழ்த்தினார். நிறைவு நாள் நிகழ்ச்சியில் மத்திய சுகாதாரத்துறை அமைச்சர் டாக்டர் ஹர்ஷ் வர்தன் ஆற்றிய உரை:
கொவிட் -19 மேலாண்மை குறித்த இந்த பயிலரங்கில் நீங்கள் உற்சாகமாக பங்கேற்றதற்கு நன்றி. கொவிட்-19 ஐ எதிர்கொள்வதில் உங்களின் அனுபவங்கள், நல்ல நடைமுறைகள் மற்றும் முன்னோக்கி செல்லும் வழியை நீங்கள் பகிர்ந்து கொண்டீர்கள்.
சுகாதாரத்தை வலுப்படுத்துவதை அலட்சியப்படுத்தினால் ஏற்படும் விளைவுகளை, மக்களுக்கு இந்த கொவிட்-19 அறியச் செய்தது மற்றும் சுகாதார தயார் நிலை குறித்து நாம் விவாதித்தோம்.
உலகளாவிய நெருக்கடி சமயத்தில் பின்பற்ற வேண்டிய இடர் மேலாண்மை, உலகளவிலான கூட்டு பங்களிப்பை வலுப்படுத்துதல், பொது சுகாதாரத்தில் முதலீடு செய்ய வேண்டும் என்பதை இந்த கொவிட் 19 நமக்கு கற்றுக் கொடுத்துள்ளது.
அதனால்தான் நாம் அனைவரும் இன்று உலகளாவிய ஒற்றுமையைப் பற்றி விவாதிக்கிறோம்.
ஒட்டு மொத்த அரசு, ஒட்டு மொத்த சமூகத்துடன் கூடிய அணுகுமுறைதான் இந்தியாவின் பலம்.
அரசு விதித்த கட்டுப்பாடு வழிகாட்டுதல்களை பின்பற்றுவதில் 135 கோடி மக்களும் தங்களின் பலத்தை வெளிப்படுத்தினர். தொற்றை கட்டுப்படுத்துவதில், பிரதமர் திரு. நரேந்திர மோடி காட்டிய வழியை, ஒட்டு மொத்த நாடும் இதற்கு முன் இல்லாத வகையில் பின்பற்றியது.
2020 ஆம் ஆண்டை அறிவியல் ஆண்டு என நான் அழைக்கிறேன். அறிவியல் நிபுணர்கள் தங்கள் நிபுணத்துவத்தை பகிர்ந்து கொள்ளும் வகையில் உலகளாவிய கூட்டமைப்பு ஏற்படுத்தப்பட்டது.
உலகம் ஒரு குடும்பம் என்ற பழங்கால கொள்கை அடிப்படையில்தான் இந்தியாவின் வெளியுறவுக் கொள்கை உள்ளது. அதனால்தான் தடுப்பூசி நட்பு என்ற எங்களின் தனிச்சிறப்பான முயற்சி தொடங்கப்பட்டது.
அனைத்து சுகாதார நெருக்கடிகளுக்கும், பகிரப்பட்ட நடவடிக்கை தேவை என்பதை இந்த கொரோனா தொற்று நமக்கு கற்றுக் கொடுத்துள்ளது. இப்போதைய தேவை, நாடுகளின் கொள்கைகளை மிக சிறந்த அளவில் பகிர்ந்து கொள்வதுதான்.
இவ்வாறு டாக்டர் ஹர்ஷ் வர்தன் பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699088(Visitor Counter : 156
விவசாயத்துறை அமைச்சகம்
`நேரடிக் கொள்முதல்' முறை காரணமாக மண்டிகளில் கூட்டம் சேருவது தவிர்ப்பு - முடக்கநிலை காலத்தில் வேளாண் பொருள்களை உரிய நேரத்தில் கொள்முதல் செய்வதும் சாத்தியமாகியுள்ளது
விவசாயிகளுக்கு நேரடிக் கொள்முதல் வசதியை அளிப்பதன் மூலம், அவர்களுக்கு நல்ல விலை கிடைப்பதை உறுதி செய்வதற்கு மத்திய அரசு தொடர்ச்சியான பல முயற்சிகளை எடுத்து வருகிறது. அதே சமயத்தில் கோவிட்-19 நோய்த்தாக்குதல் சூழ்நிலையில் கொரோனா வைரஸ் பரவாமல் தடுப்பதற்கு, மண்டிகளில் தனிநபர் இடைவெளியைப் பராமரிக்க வேண்டும் என்று துறையின் சார்பில் அறிவுறுத்தல்கள் வழங்கப்பட்டுள்ளன. விவசாயிகள் / விவசாயக் குழுக்கள் / வேளாண் உற்பத்தியாளர் அமைப்புகள் / கூட்டுறவு அமைப்புகளின் மொத்த விற்பனையாளர்கள் / பெரிய வியாபாரிகள் / பதப்படுத்துவோருக்கு விற்பதற்காக `நேரடிக் கொள்முதல்' திட்டத்தையும் ஊக்குவிக்க வேண்டும் என்று மாநில அரசுகள் கேட்டுக்கொள்ளப்பட்டுள்ளன.
உற்பத்தியாளர்களுக்கு அனுமதி உரிமத்தை வற்புறுத்தாமல், தங்களுடைய வேளாண் பொருள்களை உரிய நேரத்தில் விற்பதற்கு விவசாயிகளுக்கு உதவும் வகையில் நேரடிக் கொள்முதல் திட்டத்தை ஊக்குவிக்க வேண்டும் என்று துறையின் சார்பில் மாநிலங்களுக்கு அறிவுறுத்தப்பட்டுள்ளது.
மொத்த விற்பனை சந்தைகளில் கூட்டம் சேருவதைத் தவிர்க்கவும், வழங்கல் சங்கிலித் தொடரை ஊக்குவிக்கவும், இணையவழி தேசிய வேளாண் சந்தைத் திட்டத்தில் பின்வரும் இரண்டு வழிமுறைகள் அறிமுகம் செய்யப் பட்டுள்ளன:
- வேளாண் உற்பத்தியாளர் அமைப்பு நடைமுறை: வேளாண் உற்பத்தியாளர் அமைப்புகள்  மூலம் இணையவழி தேசிய வேளாண் சந்தை முனையத்தில் நேரடியாகக் கொள்முதல் செய்யலாம். விளைபொருள் விவரங்களை சேகரிப்பு மையங்களில் இருந்து படம் / தரம் குறித்த குறியீட்டு விவரங்களை பதிவேற்றம் செய்து, மண்டிக்கு நேரில் செல்லாமலேயே விலை கேட்பு வசதியைப் பெற்றுக் கொள்ளலாம்.
- சேமிப்புக் கிடங்கு அடிப்படையிலான வர்த்தக நடைமுறை: சேமிப்புக் கிடங்கு மேம்பாடு மற்றும் ஒழுங்குமுறை ஆணையத்தில் பதிவு பெற்ற, மார்க்கெட் அந்தஸ்து பெற்றதாக அறிவிக்கை செய்யப்பட்ட சேமிப்புக் கிடங்குகள் மூலமாகவும் விவசாயிகள் தங்கள் விளைபொருள்களை விற்பனை செய்யலாம். விளைபொருள்களை மண்டி அருகில் கொண்டு செல்ல வேண்டிய அவசியம் இல்லை.
பல்வேறு மாநிலங்கள் நேரடிக் கொள்முதல் நடைமுறையை அமல் செய்வதுடன் பல்வேறு நடவடிக்கைகளையும் எடுத்து வருகின்றன. அறிவிக்கை செய்யப்பட்ட அனைத்து வேளாண் பொருள்களுக்கும் சந்தைக் கட்டணம் செலுத்தத் தேவையில்லை என்று தமிழக அரசு அறிவித்துள்ளது. சந்தைக் கட்டணம் ரத்து செய்யப்பட்ட காரணத்தால், விவசாயிகளின் தோட்டம் / கிராமங்களிலேயே விளைபொருள்களைக் கொள்முதல் செய்வதில் வியாபாரிகள் ஆர்வம் காட்டுவது தெரிய வந்துள்ளது.
(Visitor Counter : 190
சுற்றுலா அமைச்சகம்
உங்கள் நாட்டைப் பாருங்கள் திட்டத்தின்கீழ், “பாரதம் : ஒரு கலாச்சாரப் பொக்கிஷம்” என்ற தலைப்பிலான 34-வது இணையவழிக் கருத்தரங்கிற்கு மத்திய சுற்றுலாத்துறை ஏற்பாடு
உங்கள் நாட்டைப் பாருங்கள் திட்டத்தின் 34-வது அத்தியாயமாக, “பாரதம் : ஒரு கலாச்சாரப் பொக்கிஷம்” என்ற தலைப்பிலான இணையவழிக் கருத்தரங்கம்  20 ஜுன், 2020 அன்று நடைபெற்றது. இந்தச் சிறப்புக் கருத்தரங்கிற்கு மத்திய சுற்றுலா மற்றும் கலாச்சாரத்துறை இணையமைச்சர்  திரு.பிரஹலாத் சிங் படேல் தலைமையேற்க, யோகி, ஆன்மீகத் தலைவர், கவிஞர் மற்றும் தொலைநோக்குச் சிந்தனையாளருமான சத்குரு ஜக்கி வாசுதேவ், ஸ்பைஸ்ஜெட் நிறுவன தலைவர் மற்றும் நிர்வாக இயக்குநர் திரு.அஜய்சிங், ஓயோ குழும நிறுவனரும் தலைமைச் செயல் அதிகாரியுமான திரு.ரிதேஷ் அகர்வால், பிரபல ஆடை வடிவமைப்பாளர் திருமதி.அனிதா டோங்ரே, பிரபல சமையற்கலை நிபுணர் திரு.ரன்வீர் பிரார், மரியாட் நிறுவன துணைத்தலைவர்  திருமதி. ரஞ்சு அலெக்ஸ், ஆகியோர் இக்கருத்தரங்கில் பங்கேற்றனர். மத்திய சுற்றுலாத் துறையின் கூடுதல் தலைமை இயக்குநர் திருமதி.ரூபிந்தர் பிரார் நிகழ்ச்சியைத் தொகுத்து வழங்கினார்.
கருத்தரங்கில் வரவேற்புரையாற்றிய மத்திய சுற்றுலா மற்றும் கலாச்சாரத்துறை இணையமைச்சர்  திரு.பிரஹலாத் சிங் படேல், யோகா கலையின் முக்கியத்துவத்தை வலியுறுத்தியதோடு, நமது முன்னோர்களால் பின்பற்றப்பட்டு வந்த இந்தப் பாரம்பரியக் கலையை, இந்தியர்களுக்குக் கற்றுக்கொடுத்து, பண்டைக் காலத்திலிருந்தே யோகா குருவாகவும் திகழ்நது வந்துள்ளனர் என்றார். யோகா பயிற்சி மூலம், உடல் மற்றும் மன ஆரோக்கியத்தை உறுதி செய்யுமாறு, நாட்டு மக்களை அயராது ஊக்குவித்து வரும் பிரதமர் திரு.நரேந்திரமோடியின் முயற்சிகளையும் அமைச்சர் வெகுவாகப் பாராட்டினார்.
உங்கள் நாட்டைப் பாருங்கள் என்ற தலைப்பிலான இந்த இணையவழிக் கருத்தரங்கம், 14 ஏப்ரல் 2020 அன்று தொடங்கப்பட்டு , பல்வேறு சுற்றுலா அம்சங்கள் மற்றும் நாடு முழுவதும் இந்தியா அளித்து வரும் சலுகைகள் குறித்து, 34 அமர்வுகளாக விவாதிக்கப்பட்டுள்ளது. இந்த இணையவழிக் கருத்தரங்கம், மை கவ் இந்தியா யூ டியூப் அலைவரிசையிலும், இன்கிரிடிபிள் இந்தியா உள்ளிட்ட பல்வேறு சமூக ஊடகங்களிலும் ஒளிபரப்பப்பட்டது. சுற்றுலா பற்றிய இந்த இணையவழிக் கருத்தரங்கை, மை கவ் இந்தியா, யூ டியூப் அலைவரிசையில் 6, 100 பேரும், இன்கிரிடிபிள் இந்தியா யூ டியூப் அலைவரிசையில் 1,100 பேரும் ஃபிளைஸ்பைஸ்ஜெட் டாட் காம் தளத்தில் 4, 300 பேரும் பார்வையிட்டுள்ளனர்.
உங்கள் நாட்டைப் பாருங்கள் என்ற இந்த இணையவழிக் கருத்தரங்கை நடத்துவதற்கான தொழில்நுட்ப ஒத்துழைப்பை வழங்கியதன் மூலம், மத்திய மின்னணு மற்றும் தகவல் தொழில்நுட்பத்துறையின் தேசிய மின்னணு-ஆளுகைப் பிரிவு, இக்கருத்தரங்கை நடத்துவதில் முக்கியப் பங்கு வகித்தது. சம்பந்தப்பட்ட அனைத்துத் தரப்பினரும், டிஜிட்டல் முறையில் இந்தக் கருத்தரங்கைப் பார்வையிடுவதை, அனுபவம் வாய்ந்த குழுவினர் உறுதி செய்தனர்.
இந்த இணையவழிக் கருத்தரங்கின் அமர்வுகளை, https://www.youtube.com/channel/UCbzIbBmMvtvH7d6Zo_ZEHDA/ என்ற தளத்தில் வீடியோவாகவும், மத்திய சுற்றுலாத் துறையின் சமூக ஊடகங்களிலும் காணலாம்.
பிரதமர் அலுவலகம்
ஜம்மு காஷ்மீரில் 3வது கேலோ இந்தியா தேசிய குளிர்கால விளையாட்டுப் போட்டிகளில் பங்கேற்கும் அனைத்து விளையாட்டு வீரர்களுக்கும் பிரதமர் வாழ்த்து
ஜம்மு காஷ்மீரில் நடைபெறும் 3வது கேலோ இந்தியா தேசிய குளிர்கால விளையாட்டுப் போட்டிகளில் பங்கேற்கும் அனைத்து விளையாட்டு வீரர்களுக்கும் பிரதமர் திரு நரேந்திர மோடி வாழ்த்துகளைத் தெரிவித்துள்ளார்.
ஜம்மு காஷ்மீர் துணைநிலை ஆளுநர் அலுவலகத்தின் ட்வீட்டிற்கு பதிலளித்துள்ள பிரதமர் கூறியிருப்பதாவது;
“3வது கேலோ இந்தியா தேசிய குளிர்கால விளையாட்டுப் போட்டியில் பங்கேற்கும் அனைத்து விளையாட்டு வீரர்களுக்கும் வாழ்த்துக்கள். குல்மார்க்கின் அழகிய சுற்றுப்புறங்களில் விளையாட்டுப் போட்டிகள் நடத்தப்படுகின்றன. இது ஜம்மு காஷ்மீரில் விளையாட்டு கலாச்சாரத்தை உயர்த்தும்’’.
வணிகம் மற்றும் தொழில்துறை அமைச்சகம்
உலோகங்கள் மற்றும் தாதுக்கள் வர்த்தகக் கழகம் மூலம், நீண்டகால அடிப்படையில், ஜப்பான் மற்றும் தென்கொரியாவுக்கு இரும்புத்தாது வழங்குவதற்கான ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், உலோகங்கள் மற்றும் தாதுக்கள் வர்த்தகக் கழகம் மூலம், நீண்டகால அடிப்படையில், ஜப்பானீஸ் ஸ்டீல் மில்ஸ் மற்றும் தென்கொரியாவின் போஸ்கோ நிறுவனங்களுக்கு 64% இரும்புத்தன்மை கொண்ட இரும்புத்தாதுவை மேலும் 5 ஆண்டுகளுக்கு  வழங்குவதற்கான ஒப்பந்தத்தைப் புதுப்பிக்க மத்திய அமைச்சரவை ஒப்புதல் அளித்துள்ளது.
விவரம் :
- தற்போதைய நீண்டகால ஒப்பந்தங்கள் 31.3.2018 வரை செல்லத்தக்கதாகும். ஜப்பான் ஸ்டீல் மில்ஸ் மற்றும் தென்கொரியாவின் போஸ்கோ உடனான புதுப்பிக்கப்பட்ட நீண்டகால ஒப்பந்தங்கள், 1.4.2018 முதல் 31.3.2023 வரை 5 ஆண்டுகளுக்குச் செல்லத்தக்கதாகும்.
- தேசிய தாதுக்கள் மேம்பாட்டுக்கழகம் மூலமாகவோ தேசிய தாதுக்கள் மேம்பாட்டுக்கழகம் மூலமாக இல்லாமலோ, நீண்டகால ஒப்பந்த அடிப்படையில், பைலாதிலா சுரங்கத்திலிருந்து ஆண்டுக்கு 1.81 மில்லியன் மெட்ரிக் டன் இரும்புப் பாளங்களும், 2.71 மெட்ரிக் டன் இரும்புத்தாதுத் துகள்களும், ஆண்டுக்கு 3.80 மில்லியன் டன்  முதல் 5.50 மில்லியன் டன்  வரை இரும்புத்தாது ஏற்றுமதி செய்யப்படும்.
- ஜப்பானீஸ் ஸ்டீல் மில்ஸ் மற்றும் தென்கொரியாவின் போஸ்கோ நிறுவனங்களுக்கு உலோகங்கள் மற்றும் தாதுக்கள் வர்த்தக கழகம் மூலம், 64% தூய இரும்புத்தன்மை கொண்ட இரும்புத் தாதுவை வழங்க உத்தேசிக்கப்பட்டுள்ளது. அதன் விவரம் வருமாறு :
|
|
ஜப்பானீஸ் ஸ்டீல் மில்ஸ்
|
|
ஆண்டுக்கு 3.00 ~ 4.30 மில்லியன் டன்
|
|
போஸ்கோ, தென்கொரியா
|
|
ஆண்டுக்கு 0.80 ~1 .20 மில்லியன் டன்
- தாதுக்களை எடுத்துச்செல்லும் செலவு உட்பட 2.8% வர்த்தக வரம்பு அடிப்படையில், உலோகங்கள் மற்றும் வர்த்தகக் கழகம் மூலம் தனி முகமை வாயிலாக, ஏற்றுமதி செய்யும் தற்போதைய கொள்கையும் தொடர்ந்து நீடிக்கும்.
பலன்கள் :
நீண்டகால ஒப்பந்த அடிப்படையில் இரும்புத்தாது ஏற்றுமதி செய்வதன் மூலம், இந்தியாவின் நீண்டகால நட்பு நாடுகளான ஜப்பான் மற்றும் தென்கொரியாவுடனான இருதரப்பு உறவு மேம்படுவதுடன், ஏற்றுமதிச் சந்தை வாய்ப்பும் அதன் மூலம் அன்னியச் செலாவணி கிடைக்கவும் இது வழிவகுக்கும்.
இந்த ஒப்பந்தம், இந்தியாவின் தாதுப்பொருட்களுக்குச் சர்வதேசச் சந்தை வாய்ப்பைக் கிடைக்கச் செய்வதுடன், நிலையான பொருளாதாரச் சூழலையும் உறுதி செய்யும். இதன் மூலம் சுரங்கம், போக்குவரத்து மற்றும் அவை சார்ந்த துறைகளில் நேரடியாகவும், மறைமுகமாகவும் வேலைவாய்ப்பு கிடைக்கவும் வழிவகுக்கும்.
பின்னணி :
இந்தியாவிலிருந்து ஜப்பானுக்குக் கடந்த 60 ஆண்டுகளுக்கும் மேலாக இரும்புத்தாது ஏற்றுமதி செய்யப்படுகிறது. ஜப்பானுடனான இந்தியாவின் இருதரப்பு உறவில் இது ஒரு முக்கியப்பகுதியாகத் திகழ்கிறது. உலோகங்கள் மற்றும் தாதுக்கள் வர்த்தகக் கழகம், ஜப்பானீஸ் ஸ்டீல் மில்லுக்கு 1963ம் ஆண்டு முதற்கொண்டும், தென்கொரியாவுக்கு 1973ம் ஆண்டிலிருந்தும் இரும்புத்தாதுக்களை வழங்கிவருகிறது. ஜப்பானீஸ் ஸ்டீல் மில்ஸ் மற்றும் தென்கொரியாவின் போஸ்கோ நிறுவனங்களுக்கு 3 ஆண்டு காலத்திற்கு, இரும்புத்தாது வழங்குவதற்கான தற்போதைய நீண்டகால ஒப்பந்தம் 2018 மார்ச் 31-உடன் நிறைவடைகிறது. 24.06.2015 அன்று நடைபெற்ற மத்திய அமைச்சரவைக் கூட்டம், ஜப்பானீஸ் ஸ்டீல் மில்ஸ் மற்றும் தென்கொரியாவின் போஸ்கோ நிறுவனங்களுக்கு 3 ஆண்டு காலத்திற்கு,  நீண்டகால ஒப்பந்த அடிப்படையில் இரும்புத்தாது வழங்க உலோகங்கள் மற்றும் தாதுக்கள் வர்த்தகக் கழகத்திற்கு அனுமதி அளித்தது.
(Visitor Counter : 117
இந்திய போட்டிகள் ஆணையம்
பிரஸ்டீஜ் குழுமத்தின் சில சொத்துக்களை பிளாக் ஸ்டோன் குழுமத்தின் துணை நிறுவனங்கள் வாங்க ஒப்புதல்
பிரஸ்டீஜ் குழுமத்தின் சில சொத்துக்களை, பிளாக் ஸ்டோன் குழுமத்தின் துணை நிறுவனங்கள் வாங்க, இந்திய போட்டி ஆணையம்  ஒப்புதல் அளித்துள்ளது.
பிளாக்ஸ்டோன் குழுமத்தின் துணை நிறுவனங்கள், முதலீடு தொடர்பான நடவடிக்கைகளில் மட்டும் ஈடுபட்டுள்ளன. அந்த நிறுவனங்கள் இந்தியாவிலும், வெளிநாடுகளிலும் வேறு எந்த வர்த்தகத்திலும் ஈடுபடவில்லை.
வாங்கப்பட்டுள்ள நிறுவனங்கள், இந்தியாவில் ரியல் எஸ்டேட் தொழிலில் ஈடுபட்டுள்ளன. குடியிருப்புகள், வர்த்தகக் கட்டிடங்கள் உட்பட பல திட்டங்களை இந்நிறுவனங்கள் மேற்கொண்டு வருகின்றன
அறிவியல் மற்றும் தொழில்நுட்பத்துறை
கோவிட்-19 நோய்த் தாக்குதல் விழிப்புணர்வு, ஆயத்த நிலைக்கு NCSTC-GUJCOST இணையவழி பயிலரங்கு நடத்த ஏற்பாடு
`கோவிட்-19 காலத்தில் அறிவியல் தகவல் தொடர்பு' குறித்து குடிமக்களுக்கான அறிவியல் இணையவழி பயிலரங்கு நிகழ்ச்சிகளை நடத்த தேசிய அறிவியல் தொழில்நுட்பத் தகவல் தொடர்புக் கவுன்சிலும் , மத்திய அரசின் அறிவியல் தொழில்நுட்பத் துறையும் இணைந்து குஜராத் அறிவியல் தொழில்நுட்பக் கவுன்சில்  ஒத்துழைப்புடன் 2020 மே 10ஆம் தேதி முதல் 16ஆம் தேதி வரை காலை 10 மணி முதல் 11 மணி வரை நடத்தவுள்ளன. இந்த இணையவழிப் பயிலரங்கை இன்டர்நெட் மூலம் ஆன்லைனில் காணலாம்.
இப்போதைய நோய்த் தொற்று சூழ்நிலையை பல்வேறு வகைகளில் எதிர்கொள்வதற்கான வழிமுறைகள் பற்றி இந்த இணையவழிப் பயிலரங்கில் தகவல்கள் தெரிவிக்கப்படும். இன்றைய காலகட்டத்தில் இது அவசரத் தேவையாக உள்ளது. கோவிட்-19 நோய்த் தாக்குதல் சூழ்நிலையில், ஆரோக்கியத்துக்கு ஆபத்து அதிகரித்துள்ள நிலையில், அவை குறித்த விழிப்புணர்வு ஏற்படுத்தவும், அதை எதிர்கொள்வதற்கான ஆயத்த நிலைகள் குறித்தும் இதன் மூலம் அறியலாம்.
(Visitor Counter : 142
பிரதமர் அலுவலகம்
ஐரோப்பிய யூனியன் வெளியுறவு விவகாரங்கள் மற்றும் பாதுகாப்புக் கொள்கை உயர் பிரதிநிதி பிரதமருடன் சந்திப்பு
ஐரோப்பிய யூனியன் வெளியுறவு விவகாரங்கள் மற்றும் பாதுகாப்புக் கொள்கை உயர் பிரதிநிதி பெடெரிகா மோகெரினி, புதுதில்லியில் பிரதமர் திரு. நரேந்திர மோடியை இன்று சந்தித்தார்.
பிரதமர் திரு. மோடியும், மோகெரினியும் பிராந்தி மற்றும் உலக அளவிலான பரஸ்பர அக்கறையுள்ள விஷயங்களில் மேம்பாடு காண்பது குறித்து கலந்துரையாடினர். இந்தியாவுக்கும் ஐரோப்பிய யூனியனுக்கும் இடையில் பாதுகாப்பு ஒத்துழைப்பில், குறிப்பாக பயங்கரவாத ஒழிப்பு பிரச்சினையில் ஒத்துழைப்பை வலுப்படுத்த வேண்டியதன் அவசியம் குறித்து பிரதமர் மோடியும் மோகெரினியும் ஒப்புக்கொண்டனர்.
கடந்த இந்தியா - ஐரோப்பிய யூனியன் உச்சி மாநாட்டுக்காக 2016 மார்ச் மாதம் பிரஸ்ஸல்ஸ் நகருக்கு தாம் மேற்கொண்ட வெற்றிகரமான பயணம் பற்றி பிரதமர் மோடி நினைவுகூர்ந்தார். 2017 அக்டோபர் மாதம் இந்தியாவில் நடக்கவுள்ள அடுத்த இந்தியா - ஐரோப்பிய யூனியன் உச்சி மாநாட்டுக்காக தாம் காத்திருப்பதாகவும் மோடி தெரிவித்தார்.
நிதி அமைச்சகம்
நேர்முக வரிகள் பற்றிய புள்ளி விவரங்கள் வெளியீடு
நேர்முக வரிகள் வசூலித்தல் மற்றும் நிர்வாகம் தொடர்பான முக்கிய புள்ளி விவரங்களை மத்திய நேர்முக வரிகள் வாரியம் அவ்வப்போது பொது வெளியில் வெளியிட்டு வருகிறது.
அதன்படி, 2013-14 நிதியாண்டில் ரூ.6,38,596 கோடியாக இருந்த நிகர நேர்முக வரிகள் வசூல் 121.18 சதவீதம் அதிகரித்து 2021-22 நிதியாண்டில் ரூ.14,12,422 கோடியாக இருந்தது.
2013 -14 நிதியாண்டில் ரூ.6,38,596 கோடியாக இருந்த நிகர நேர்முக வரிகள் வசூல் 160.17 சதவீதம் அதிகரித்து 2022-23 நிதியாண்டில் தோராயமாக ரூ.16,61,428 கோடியாக இருந்தது.
2013 -14 நிதியாண்டில் ரூ.7,21,604 கோடியாக இருந்த மொத்த நேர்முக வரிகள் வசூல் 126.73 சதவீதம் அதிகரித்து 2021-22 நிதியாண்டில் ரூ.16,36,081 கோடியாக இருந்தது.
2013 -14 நிதியாண்டில் ரூ.7,21,604 கோடியாக இருந்த மொத்த நேர்முக வரிகள் வசூல் 172.83 சதவீதம் அதிகரித்து 2021-22 நிதியாண்டில் தோராயமாக ரூ.19,68,780 கோடியாக இருந்தது.
2013 -14 நிதியாண்டில் வசூலுக்கான செலவு மொத்த வசூலில் 0.57 சதவீதமாக இருந்த நிலையில், 2021-22 நிதியாண்டில் இது 0.53 சதவீதமாக குறைந்திருந்தது.
இத்தகைய புள்ளி விவரங்கள் பொது வெளியில் அவ்வப்போது வெளியிடப்படுவது கல்வியாளர்களுக்கும், ஆராய்ச்சியாளர்களுக்கும், பொருளாதார நிபுணர்களுக்கும், பொதுமக்களுக்கும் பயனளிக்கிறது.
-----
AP/SMB/RS/KPG
(Visitor Counter : 102
மத்திய அமைச்சரவை தலைமைச் செயலகம்
நித்தி ஆயோக் மாற்றியமைக்கப்பட்டுள்ளது
நித்தி ஆயோகை மத்திய அரசு மாற்றியமைத்துள்ளது. மாறிவரும் இந்தியாவுக்கான தேசிய நிறுவனத்தை  கீழ்காணுமாறு மாற்றியமைப்பதற்கு பிரதமர் திரு நரேந்திர மோடி ஒப்புதல் வழங்கியுள்ளார்.
- தலைவர் - பிரதமர்
- துணைத்தலைவர் - டாக்டர் ராஜீவ்குமார்
- முழுநேர உறுப்பினர்கள் -  திரு. வி.கே.சரஸ்வத்
- பேராசிரியர் ரமேஷ்சந்த்
- டாக்டர் வி.கே.பால்
4, அலுவல்சார் உறுப்பினர்கள் -  திரு. ராஜ்நாத் சிங், பாதுகாப்பு அமைச்சர்
- திரு. அமித் ஷா, உள்துறை அமைச்சர்
- திருமதி நிர்மலா சீதாராமன், நிதி மற்றும் கார்பரேட் விவகாரங்கள் துறை அமைச்சர்
- திரு. நரேந்திர சிங் தோமர், வேளாண் மற்றும் விவசாயிகள் துறை, ஊரக வளர்ச்சி, பஞ்சாயத் ராஜ் அமைச்சர்
5 சிறப்பு அழைப்பாளர்கள் -  திரு. நிதின் ஜெய்ராம் கட்கரி, சாலைப்
போக்குவரத்து, நெடுஞ்சாலைகள்
துறை; குறு, சிறு மற்றும் நடுத்தர தொழில்கள் துறை அமைச்சர்
 திரு. தாவர்சந்த் கெலாட், சமூகநீதி மற்றும் அதிகாரமளித்தல் துறை
அமைச்சர்
- திரு. பியூஷ்கோயல், ரயில்வே துறை, தொழில் வர்த்தகத்துறை அமைச்சர்
- திரு. ராவ் இந்தர்ஜித் சிங், புள்ளியியல், திட்ட அமலாக்கம், திட்டமிடல் அமைச்சக  இணையமைச்சர்
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ஹிசாரில் உள்ள கல்லூரியில் மகாராணி லட்சுமி பாய் சிலையை திறந்து வைத்தார் திரு ஹர்தீப் சிங் பூரி
ஹரியானா மாநிலம் ஹிசார் பகுதியில் உள்ள மகாராணி லட்சுமிபாய் பெண்கள் கல்லூரியில், ராணி லட்சுமி பாய் சிலையை மத்திய வீட்டு வசதி மற்றும் நகர்ப்புற விவகாரத்துறை அமைச்சர் திரு ஹர்தீப் சிங் பூரி இன்று காணொலி காட்சி மூலம் திறந்து வைத்தார்.
இந்நிகழ்ச்சியில் அவர் பேசியதாவது:
21ம் நூற்றாண்டில், பெண்கள் மேம்பாடு மற்றும் பாலின சமத்துவம் குறித்து பல விவாதங்கள் நடக்கின்றன. ஆனால், இந்திய வரலாற்றில் பெண்களின் வீரம், தியாகம் மற்றும் சாதனைகள் நிறைந்த கதைகள் உள்ளன. இதில் ராணி லட்சுமி பாய்-ன் கதையும் ஒன்று. இந்த சிலை, இந்த கல்லூரி மாணவிகளை ஊக்குவிக்கும்.
ஆங்கில அடக்குமுறையை எதிர்த்தவர்களில் முக்கியமானவர் ராணி லட்சுமி பாய். அவரது வாழ்க்கை மற்றும் தேசியவாதம் இந்திய பெண்களை பல தலைமுறைகளாக ஊக்குவிக்கின்றன. ஆங்கிலேய ஆட்சிக்கு எதிரான சுதந்திர போராட்டத்துக்கு அவர் தலைமை தாங்கினார். திரைப்படங்களிலும், கதைகளிலும் ராணி லட்சுமி பாய் புரட்சிகர சுதந்திர போராட்டக்காரராக மட்டுமே காட்டப்படுகிறார். அவர் ஆங்கில மொழியில் புலமை பெற்றிருந்தவர்களுக்கு சமமான அறிவாளியாகவும் இருந்தார் என்பது சிலருக்கு மட்டுமே தெரியும்.
இவ்வாறு திரு ஹர்தீப் சிங் பூரி பேசினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1770995
சிறப்பு சேவைகள் மற்றும் கட்டுரைகள்
ரூ.47.56 லட்சம் மதிப்புள்ள 1020 கிராம் தங்க ஸ்பேனர்கள் பறிமுதல்
ரகசிய நுண்ணறிவு தகவலின் அடிப்படையில் ரியாத்திலிருந்து நேற்றிரவு சென்னை வந்த ஆந்திராவைச் சேர்ந்த மஹபூப் பாஷா இடைமறித்து சென்னை விமான நிலைய சுங்கத்துறை அதிகாரிகள் சோதனையிட்டனர். இதில் மறைத்து எடுத்துவரப்பட்ட 1020 கிராம் எடையுள்ள 6 தங்க ஸ்பேனர்களை அதிகாரிகள் கண்டுபிடித்து பறிமுதல் செய்தனர். இதன் மதிப்பு ரூ.47.56 லட்சம் ஆகும்.
இது குறித்து மேலும் விசாரணை நடைபெற்று வருவதாக சென்னை விமான நிலைய சுங்கத்துறையின் முதன்மை ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
மனித வள மேம்பாட்டு அமைச்சகம்
தொழில்நுட்ப- பாரம்பரிய முறையில் சுற்றுச்சூழலுக்கு உகந்த நடமாடும் தகன முறை: இந்திய தொழில்நுட்பக் கழகம் உருவாக்கம்
ரோபாரில் உள்ள இந்திய தொழில்நுட்ப கழகம், நடமாடும் மின்சார தகன முறையின் மாதிரியை உருவாக்கியுள்ளது. இதில் மரத்துண்டுகள் பயன்படுத்தப்பட்ட போதிலும் புகை வெளிவராத வகையிலான தொழில்நுட்பத்தில் முதன்முறையாக உருவாக்கப்பட்டிருப்பதாக தெரிவிக்கப்பட்டுள்ளது. பொதுவாக பயன்படுத்தப்படும் மரத்துண்டுகளின் எண்ணிக்கையில் பாதி அளவு மட்டுமே இதில் உபயோகப்படுத்தப்படும் போதிலும், இதிலுள்ள வெப்பமூட்டும் தொழில்நுட்பத்தின் காரணமாக சுற்றுச்சூழலுக்கு உகந்ததாக விளங்குகிறது.
திரி அடுப்பின் தொழில்நுட்பத்தை அடிப்படையாகக் கொண்டு இந்த தகன முறை உருவாக்கப்பட்டுள்ளது.
இந்தத் தயாரிப்பை உருவாக்கிய இந்திய தொழில்நுட்பக் கழகத்தின் தொழில்துறை ஆலோசனை மற்றும் ஆதரவளிக்கப்பட்ட ஆராய்ச்சி மற்றும் தொழில் இடையீடின் தலைவர் பேராசிரியர் டாக்டர் ஹர்ப்ரீத் சிங், இந்த புதியமுறையில் 1044 டிகிரி செல்சியஸில் வரை வெப்பமடைவதால் தொற்று முழுவதும் நீக்கப்படுவதாகத் தெரிவித்தார்.
ரதத்தின் வடிவில் உள்ள இந்த எரியூட்டியில் சக்கரங்கள் பொருத்தப்பட்டு இருப்பதால் இதை ஓர் இடத்திலிருந்து மற்றோர் இடத்திற்கு எளிதில் கொண்டுச் செல்ல முடியும். மரத்துண்டுகளை அடிப்படையாகக்கொண்டு தகனம் செய்யும் பாரம்பரிய முறையில், 48 மணி நேரம் வரை தேவைப்படும் நிலையில், இந்தத் தொழில்நுட்பத்தின் மூலம் 12 மணி நேரத்தில் பணி முழுவதும் நிறைவடையும் என்று பேராசிரியர் ஹர்ப்ரீத் கூறினார். குறைவான மரத்துண்டுகள் பயன்படுத்தப்படுவதால் கரியமில வாயுவின் வெளிப்பாடு பாதி அளவாகக் குறைகிறது.
நமது நம்பிக்கைகள் மற்றும் மரக்கட்டைகள் மீது உடலை தகனம் செய்யும் பாரம்பரிய முறைகளை அடிப்படையாகக் கொண்டு இந்த தொழில்நுட்ப- பாரம்பரிய மாதிரியை உருவாக்கியிருப்பதாக அவர் தெரிவித்தார்.
இந்த தகன முறை குறித்து கருத்துத் தெரிவித்த இதனை உருவாக்கிய சீமா பாய்லர்ஸ் நிறுவனத்தின் நிர்வாக இயக்குனர் திரு ஹர்ஜிந்தர் சிங் சீமா, சம்பந்தப்பட்ட அதிகாரிகளின் அனுமதியுடன் எந்த இடத்திற்கும் இதனை எளிதாக எடுத்துச் செல்லலாம் என்றும், தற்போதைய சூழலில் தகன இடங்களில் இடப்பற்றாக்குறையினால் மக்கள் அவதிப்படுவதால் இதுபோன்ற பிரச்சினைகளை நீக்குவதில் இந்த புதிய முறை உதவிகரமாக இருக்கும் என்றும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1718264
பிரதமர் அலுவலகம்
வர்த்தக மற்றும் தளவாடங்களின் கேந்திரமாக மாறும் பாதையில் இந்தியா உள்ளது: பிரதமர்
வர்த்தக மற்றும் தளவாடங்களின் கேந்திரமாக மாறும் பாதையில் இந்தியா இருப்பதாக பிரதமர் திரு நரேந்திர மோடி தெரிவித்துள்ளார். மத்திய துறைமுகம், கப்பல் மற்றும் நீர்வழித்துறை அமைச்சர் வெளியிட்டுள்ள ட்விட்டர் பதிவில் உலக வங்கியின் 2023-ம் ஆண்டுக்கான தளவாட தரவரிசையின் படி மற்ற நாடுகளைக் காட்டிலும் இந்தியத் துறைமுகங்களின் செயல்பாடு மற்றும் உற்பத்தி திறன் முன்னெப்போதும் இல்லாதவகையில் மிகச்சிறப்பாக இருப்பதாக தெரிவித்துள்ளார்.
இதற்கு கருத்து தெரிவித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“துறைமுகம் தலைமையிலான வளர்ச்சியில் முன்னேறி வரும் இந்தியா வர்த்தகம் மற்றும் தளவாடங்களின் கேந்திரமாக மாறும் பாதையில் உள்ளது.”
பாதுகாப்பு அமைச்சகம்
பாதுகாப்பு அமைச்சகம் விமானக் கண்காட்சியை அறிவித்துள்ளது
ஏரோ இந்தியா 2019 என்ற விமானக் கண்காட்சியை பெங்களூரில் 2019 பி்ப்ரவரி 20-ம் தேதி முதல் 24-ந் தேதி வரை நடத்த மத்திய அரசு முடிவு செய்துள்ளது. இந்த 5 நாள் நிகழ்ச்சியில் விமானவெளி சார்ந்த மற்றும் பாதுகாப்பு தொழில்களின் பெரிய வர்த்தக கண்காட்சியை பொதுமக்களுக்கான விமான காட்சிகளும் இணைக்க முடிவு செய்யப்பட்டுள்ளது. இந்த கண்காட்சியில் விமான தொழில்துறை முதலீட்டாளர்கள், இத்துறையின் சர்வதேச தலைவர்கள் ஆகியோருடன் உலகெங்கிலும் இருந்து வரும் சிந்தனை அமைப்புகளும் பங்கேற்கும். இந்த கண்காட்சியில் தகவல் பரிவர்த்தனை, கருத்துப் பரிமாற்றம், விமானத் தொழிலின் புதிய மேம்பாடுகளை அறிவித்தல் ஆகியவற்றுக்கு சிறந்த வாய்ப்பாக இருக்கும். உள்நாட்டு விமானத் தொழிலுக்கு மிகுந்த ஊக்கத்தை அளிப்பதுடன் இந்தியாவில் தயாரிப்போம் திட்டத்துக்கும் பெரிதும் உதவிகரமாக அமையும். இந்தக் கண்காட்சியை வெற்றிகரமாகவும், நல்ல முடிவுகளைத் தரக் கூடியதாகவும் உருவாக்குவதில் பாதுகாப்பு உற்பத்தித் துறை முனைப்புடன் ஈடுபட்டுள்ளது.
(Visitor Counter : 118
நுகர்வோர் நலன், உணவு மற்றும் பொது விநியோகம் அமைச்சகம்
இந்தியாவிற்கு நவீன ஒற்றை தொழில்நுட்ப சேமிப்பு மேலாண்மை உள்கட்டமைப்பு அவசியம்: மத்திய அமைச்சர் திரு பியூஷ் கோயல்
அத்தியாவசியப் பொருட்களின் சேமிப்புத் திட்டங்கள் தொடர்பாக மத்திய நுகர்வோர் விவகாரங்கள், உணவு மற்றும் பொது விநியோகம், ரயில்வே, வர்த்தகம் மற்றும் தொழில் துறை அமைச்சர் திரு பியூஷ் கோயல் இன்று ஆய்வு மேற்கொண்டார்.
நுகர்வோர் விவகாரங்கள் உணவு மற்றும் பொது விநியோக இணை அமைச்சர் திரு ராவ் சாஹேப் பாட்டில் தான்வே, நுகர்வோர் விவகாரங்கள், உணவு மற்றும் பொது விநியோகம், வேளாண்மை மற்றும் விவசாயிகள் நல அமைச்சகம் ஆகியவற்றின் செயலாளர்கள், இந்திய உணவுக் கழகத்தின் தலைவர் மற்றும் மேலாண் இயக்குநர், இந்திய தேசிய வேளாண்மைக் கூட்டுறவுச் சந்தைக் கூட்டமைப்பின் மேலாண் இயக்குநர், தேசிய வேளாண்மை மற்றும் கிராம மேம்பாட்டு வங்கி, உணவு பதப்படுத்துதல் தொழில்துறை அமைச்சகத்தின் உயர் அதிகாரிகள் உள்ளிட்டோர் இந்த ஆய்வுக் கூட்டத்தில் கலந்துகொண்டனர்.
இந்தியாவிற்கு நவீன ஒற்றை தொழில்நுட்ப சேமிப்பு மேலாண்மை உள்கட்டமைப்பு அவசியமென்று கூட்டத்தின் போது அமைச்சர் திரு பியூஷ் கோயல் கூறினார். நம் நாட்டில் உள்ள அனைத்து சேமிப்பு உள்கட்டமைப்புகளை ஒருங்கிணைப்பது மற்றும் அதிகரிப்பது தொடர்பாக சிந்திக்க வேண்டும் என்று அவர் கேட்டுக்கொண்டார். தனியாக இயங்கும் துறைசார்ந்த சேமிப்பு திட்டங்களுக்கு மாற்றாக “முழுமையான அரசு அணுகுமுறை” பின்பற்றப்பட வேண்டும் என்று திரு கோயல் வலியுறுத்தினார். மாநிலங்களில் சேமிப்பதற்கான வசதியை அதிகரிப்பதற்கு அரசுக்கு சொந்தமான இடங்களை ஆய்வு செய்யலாம் என்று அவர் யோசனை தெரிவித்தார். வேளாண் உள்கட்டமைப்பு நிதி மற்றும் நவீன பாதுகாப்பு கட்டமைப்பிற்கு இடையே இணைதிறம் சார்ந்த பயன்பாட்டை முறையாக மேற்கொள்ளுமாறு திரு கோயல் அறிவுறுத்தினார்.
தனியார் அரசு கூட்டணிகள், முதலீடு, முன்முயற்சிகள், நிறுவனங்களை ஊக்குவிப்பதற்காக, குறிப்பிட்ட இடம் சார்ந்த திட்டங்கள் உருவாக்கப்பட வேண்டும் என்று அவர் வலியுறுத்தினார். இடங்களை முறையாக பயன்படுத்துவதற்கு ஏதுவாக இடம் மற்றும் சேமிப்பிற்கான திட்டம் தயாரிக்கப்பட வேண்டும் என்றார் அவர்.
நவீன, குறைந்த செலவில், சேமிப்புத் திறன் வாய்ந்த உள்கட்டமைப்புகளை அடிமட்ட அளவிலும், வட்டார அளவிலும் உருவாக்குவதன் மூலம் விவசாயிகளின் வருமானத்தை அதிகரிக்க முடியும் என்று திரு கோயல் குறிப்பிட்டார்.
இந்தியாவில் 20,433 இடங்களில் பல்வேறு அமைப்புகளால் நிர்வகிக்கப்படும் கிடங்குகள் இயங்குகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1725359